stanford-oval/wikipedia huggingface dataset:
Heikki Vestman
Poliittinen ura > Kansanedustajana

Eduskuntavaaleissa 2019 Vestman sai Uudenmaan vaalipiirissä Kokoomuksen listalla 7429 ääntä ja tuli näin ollen valituksi eduskuntaan. Vestman valittiin uudelleen vuoden 2023 eduskuntavaaleissa 9836 äänellä, ja hänet nimitettiin perustuslakivaliokunnan puheenjohtajaksi.
Vestman on profiloitunut Kokoomuksen eduskuntaryhmässä perustuslakivaliokunnan jäsenyyden sekä energiapolitiikkaan liittyvän asiantuntemuksensa kautta. Alkuvuodesta 2020 Vestman laati Kokoomuksen eduskuntaryhmän lakialoitekokonaisuuden sähkön siirtohintojen leikkaamiseksi. Vestmanin mukaan sähköverkkoyhtiöiden vuosittaisia monopolivoittoja voisi leikata jopa 400 miljoonalla eurolla ja keventää ihmisten sähkönsiirtolaskuja vastaavalla summalla. Vestmanin näkemykset ovat saaneet tukea myös tutkijoilta.
Vestman kannattaa ydinvoiman lisärakentamista kustannustehokkaana ja päästöttömänä energiamuotona. Yhteistyössä Vihreiden kansanedustaja Atte Harjanteen kanssa Vestman on laatinut toimenpidealoitteen pienydinreaktoreiden mahdollistamisesta. Lisäksi Vestman on jättänyt eduskunnassa aloitteita mm terrorismilakien tiukentamiseksi, valkoposkihanhien metsästyksen sallimiseksi ja opintotuen tulorajojen nostamiseksi.
Poliittinen ura > Aluevaltuutettuna

Vestman valittiin 1771 äänellä vuonna 2022 pidetyissä aluevaaleissa Itä-Uudenmaan hyvinvointialueen aluevaltuutetuksi. Suurimman äänimäärän hän sai kotikunnastaan Sipoosta.
Näkemyksiä > Verotus

Suomen nykyinen korkea verotus on Vestmanin mukaan ”järjetöntä”. Hän on puhunut laajasti työn kannusteiden parantamisesta ja vaatinut erityisesti työn verotuksen alentamista. Hänen mukaansa verokiila ja ankara progressio tuhoavat ahkeruuden ja työllistämisen kannustimia ja työtä jää näin ollen tekemättä.
Näkemyksiä > Sosiaaliturva

Vestman on vaatinut sosiaaliturvan pikaista uudistamista ja kannustinloukkujen purkamista siten, että järjestelmä kannustaa nykyistä paremmin työn tekoon. Vestmanin mukaan Suomen sosiaaliturvan passivoiva vaikutus on kauan tunnettu tosiasia, eikä Suomella olisi varaa ”köllöttely-yhteiskuntaan”.
Näkemyksiä > Autoilu

Julkisuudessa Vestman on ottanut tiukasti kantaa ”ahkerien uusmaalaisten” autoilijoiden puolesta sekä vastustanut Marinin hallitusohjelmaan kirjattua ruuhkamaksua. Vestmanin mukaan ruuhkamaksu voi aiheuttaa uusmaalaiselle työssäkäyvälle jopa 130€/kk lisälaskun, eikä maksu kohdistu päästöihin vaan työn tekoon ja yrittämiseen.
Näkemyksiä > Maahanmuutto

Vestman kannattaa ”jämäkkää” maahanmuuttolinjaa. Hän edellyttää jokaiselta Suomeen saapuvalta maahanmuuttajalta että tämä noudattaa maamme arvoja, lakia ja tapoja sekä työllistyy. Vestmanin mukaan kielteisen turvapaikkapäätöksen saaneet tulee palauttaa tehokkaasti.
Maahanmuuttajia pitäisi Vestmanin mielestä pisteyttää Kanadan mallin mukaisesti kielitaidon, koulutuksen, iän ja sopeutumiskyvyn mukaan.
Terrorismilait laahaavat Vestmanin mukaan jäljessä ja hän onkin esittänyt niihin useita kiristyksiä.
Näkemyksiä > Ilmasto- ja energiapolitiikka

Vestman on kritisoinut "ilmastokiihkoilua" ja vaatinut ihmisten syyllistämisen sijaan konkreettisesti vaikuttavia toimia ilmastopolitiikkaan. Hänen mukaansa ”globaalit päästövähennykset ja teknologian kehitys ratkaisevat, ei uhrautumishalun määrä Suomessa.”. Vestman kannattaa ydinvoimaa ja hiilitulleja tehokkaina keinoina torjua ilmastonmuutosta.
Yksityiselämä

Vestman on avioliitossa näyttelijä-laulaja Reeta Vestmanin kanssa. Parilla on kaksi yhteistä lasta ja perhe asuu Sipoossa.
Laulaja-näyttelijä Reeta Vestman on tunnettu popyhtye Husky Rescuesta ja Nelosen The Voice of Finlandista.
Vestmanin isä on yrittäjä ja hyvinvointivalmentaja Matti Vestman.
Trilobiitit

| Trilobiitit |
| --- | --- |
 Devonikauden elänyt Koneprusia brutoni
 Kambrikausi – Permikausi  521–252 Ma  PreЄ Є O S D C P T J K Pg N      
Tieteellinen luokittelu
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  †Trilobitomorpha
Luokka::  †Trilobiitit Trilobita  Walch, 1771
Katso myös
   Trilobiitit Wikispeciesissä   Trilobiitit Commonsissa 
Infobox OKNimi-testi OK: 
Trilobiitit (Trilobita) ovat sukupuuttoon kuolleita niveljalkaisia, jotka muistuttavat jonkin verran molukkirapua tai siiraa.lähde? Ne elivät merissä ja olivat aikansa menestyneimpiä eläimiä. Trilobiitit ovat varhaisin tunnettu niveljalkaisten luokka, johon kuuluvia lajeja tunnetaan yli 25 000.
Trilobiitit kukoistivat kambrikaudella, joka alkoi noin 542 miljoonaa vuotta sitten. Koska trilobiitit olivat tuolloin täysin kehittyneet, lienevät niiden kantamuodot eläneet jo ediacarakaudella 630–542 miljoonaa vuotta sitten. Niiden mahdollinen edeltäjä oli Spriggina, joka eli prekambrikauden merivesimatalikoissa. Kambrikauden jälkeen trilobiitit harvinaistuivat, mutta jotkin lajit selvisivät permikaudelle saakka, joka päättyi noin 251 miljoonaa vuotta sitten.
Trilobiitin ruumis oli kolmiosainen: etummaisena pää, keskellä rintakehä ja takana häntä. Pää koostui viidestä tai useammasta toisiinsa kiinnittyneestä jaokkeesta, keskiosassa jaokkeita oli vaihteleva määrä. Kussakin jaokkeessa oli kaksi nivelikästä uloketta tai raajaa. Etumaiset ulokkeet olivat kehittyneet aisti- ja syömiselimiksi. Useimmilla trilobiiteillä oli verkkosilmät, mutta jotkin lajit olivat sokeita. Myös sivusuunnassa ruumis jakautui kolmeen lohkoon, mistä juontuu eläimen nimi. Keskellä oli yksi pitkittäissuuntainen lohko ja sen kummallakin puolella yksi lohko. Vartaloa suojasi kitiinistä koostunut ulkoinen tukiranka. Kasvaessaan eläin loi vanhan kuorensa ja kasvatti uuden. Useimmat lajit olivat alle kolme senttimetriä pitkiä, pienimmät vain noin 0,5 millimetrin mittaista planktonia. Isommat lajit kasvoivat tyypillisesti 3–10 sentin mittaan, mutta suurin tunnettu yksilö oli peräti 71 senttiä pitkä. Suuri koko oli todennäköisesti sopeuma kylmiin vesistöihin.
Trilobiitit hengittivät kiduksilla. Niiden ravinto koostui muista eläimistä. Osa oli saalistajia, osa haaskaeläimiä ja osa söi planktonia.
Kuvia

Silurikauden Dalmanites limulurus
Mrakibina cattoi Marokosta
Nevadia-suvun trilobiitti
Trilobiitin fossiili n. 450 milj. vuoden takaa
Ductina vietnamica devonikaudelta Kiinasta.
Kolihapeltis sp. Marokko.
Crotalocephalus sp. Marokko.
Asaphiscus wheeleri, Kambrikausi, Utah, USA.
Cyphaspis tafilalet Marokko
Cheirurus ingricus keskiordovikikaudelta (Pietari, venäjä).
Olenoides
Aiheesta muualla

Trilobites.info (Arkistoitu – Internet Archive) (englanniksi)
Trilobiittinäyttely Oulun yliopistossa (Arkistoitu – Internet Archive)
| --- | --- |
Taksonitunnisteet:  Wikidata: Q17170  Wikispecies: Trilobita  BioLib: 165806  CoL: TRL  EoL: 46544725  GBIF: 9273948  iNaturalist: 205907  IRMNG: 1261  Open Tree of Life: 5298260  Paleobiology Database: 19100  Plazi: FF2D87B8-FFEA-FF85-FF5C-717BFDFF0EB1  uBio: 983060  WoRMS: 877220
Tsaarinpoppeli

| Tsaarinpoppeli |
| --- | --- |
 Heinolan tsaarinpoppeli
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Malpighiales
Heimo::  Pajukasvit Salicaceae
Suku::  Poppelit Populus
Lajike::  ’Petrowskiana’
Synonyymit
 Populus deltoides × laurifolia  Populus × petrowskiana R.I.Schröd. ex Regel  Populus nigra ’Petrowskiana’ 
Infobox OKNimi-testi OK: 
Tsaarinpoppeli (Populus ’Petrowskiana’) on poppeleiden eli haapojen sukuun kuuluva puulajike. Se kasvaa nopeasti 25–35 metriä korkeaksi.
Tsaarinpoppeli on alkujaan Venäjällä syntynyt risteymä, jonka emolajeja ovat mahdollisesti laakeripoppeli ja amerikanmustapoppeli. Se on aina emikasvi ja tuottaa vain vähän juurivesoja.
Sitä on istutettu myös Suomeen, jossa se menestyy kasvuvyöhykkeillä I–V eli Oulun korkeudelle asti. Heinolassa sijaitseva tsaarinpoppeli on tilavuudeltaan eli puumassaltaan Suomen suurin puu.
Dack Rambo

| Dack Rambo |
| --- | --- |

Henkilötiedot
Koko nimi:  Norman Jay Rambo
Syntynyt: 13. marraskuuta 1941 Earlimart, Kalifornia
Kuollut: 21. maaliskuuta 1994 (52 vuotta) Delano, Kalifornia
Ammatti:  näyttelijä
Näyttelijä
Aktiivisena:  1962–1991, 1993
Merkittävät roolit:  Jack Ewing Dallas
Aiheesta muualla
IMDb
Elonet
Dack Rambo (oik. Norman Jay Rambo, 13. marraskuuta 1941 Earlimart, Kalifornia –  21. maaliskuuta 1994 Delano, Kalifornia) oli yhdysvaltalainen näyttelijä. 1960- ja 1970-luvuilla Rambo näytteli usein television lännensarjoissa, kuten The Guns of Will Sonnett, 1980-luvulla puolestaan saippuaoopperoissa, kuten Dallas.
Ura

Dack Rambo debytoi vuonna 1962 television draamasarjassa The Loretta Young Show, minkä jälkeen hän näytteli muun muassa sarjoissa Never Too Young (1965), The Guns of Will Sonnett (1967–1969) ja Sword of Justice (1978–1979). Uran edetessä hän näytteli saippuaoopperoissa, kuten All My Children (1982–1983), Paper Dolls (1984) ja Dallas (1985–1987). Rambon uran joutsenlauluksi jäi Grantin rooli saippuaoopperassa Another World (1990–1991). Hän lopetti näyttelemisen sen jälkeen kun hänellä oli diagnosoitu HIV.
Dack Rambon rooli Dallasissa on Jack Ewing, sarjan miespääroolien Bobby Ewingin ja J. R. Ewingin serkku. Jack tulee mukaan yhdeksännellä tuotantokaudella, eli niissä jaksoissa, jotka osoittautuvat Pamela Ewingin uneksi. Jack kirjoitettiin ulos sarjasta kymmenennellä tuotantokaudella.
Rambo näytteli televisiosarjojen ohella useissa teatteri- ja televisioelokuvissa, kuten post-apokalypsissä Ultra Warrior, jossa hänellä oli päärooli.
Dack Rambon kaksoisveli Orman Ray “Dirk” Rambo (1941–1967) oli niin ikään näyttelijä. Dirk Rambo näytteli myös The New Loretta Young Show'ssa ja parissa muussa televisiosarjassa.
Valikoitu filmografia > Elokuvat

Which Way to the Front? (1970)
Nightmare Honeymoon (1974)
Rich and Famous (1981)
Shades of Love: Lilac Dream (1987)
The Spring (1989)
Ultra Warrior (1990)
River of Diamonds (1990)
Valikoitu filmografia > Televisiosarjat

The New Loretta Young Show (1962–1963)
Never Too Young (1965)
The Guns of Will Sonnett (1967–1969)
Gunsmoke (1970–1971)
Dirty Sally (1974)
Marcus Welby, M.D (1975)
Wonder Woman (1977)
Fantasy Island (1978–1986)
Sword of Justice (1978–1979)
Lemmenlaiva (1979–1986)
All My Children (1982–1983)
Hotel (1983–1987)
Paper Dolls (1984)
Murhasta tuli totta (1984–1990)
Dallas (1985–1987)
Another World (1990–1991)
Tihvinän Jumalanäiti

Tihvinän Jumalanäidin ikoni
Tihvinän Jumalanäiti on yksi Venäjän ortodoksisen kirkon kuuluisimmista ja arvokkaimmista kirkollisista esineistä.
Perimätiedon mukaan ikonin alkuperäisen mallin valmisti apostoli ja evankelista Luukas. Tämä ikoni tai sen kopio kulkeutui sitten aikojen saatossa Jerusalemin kautta Venäjälle, jossa se kohosi ihmeitä tekevien ikonien luokkaan.
Toisen maailmansodan aikana ikoni oli kauan kadoksissa ja se löytyi vihdoin 1900-luvun lopulla Yhdysvalloista, josta se palautettiin juhlavin seremonioin takaisin Venäjälle alkuperäiseen paikkaansa Tihvinään vuonna 2004.
Aiheesta muualla

Wikimedia Commonsissa on kuvia tai muita tiedostoja aiheesta .
Tihvinän Jumalanäiti / Ortodoksi.net
Trini Kwan

| Trini Kwan |
| --- | --- |

Näyttelijä(t):  Thuy Trang
Ensi- esiintyminen:  Day of the Dumpster (Mighty Morphin Power Rangers)
Viimeinen esiintyminen:  The Power Transfer 2 (Mighty Morphin Power Rangers)
Henkilötiedot
Status:  Lopettanut
Sukupuoli:  Nainen
Kotipaikka:  Angel Grove
Suhteet
Vanhemmat:  Mr. Kwan (isä) Mrs. Kwan (äiti)
Tädit ja sedät:  Howard
Serkut:  Sylvia
Infobox OKNimi-testi OK: 
Trini Kwan on kuvitteellinen henkilö Power Rangers -universumissa, joka oli mukana Mighty Morphin Power Rangersin ensimmäisellä ja osittain toisella tuotantokaudella. Hän oli ensimmäinen keltaista asua käyttänyt Power Ranger. Häntä näytteli amerikanvietnamilainen näyttelijä Thuy Trang.
Hahmon historia > Mighty Morphin Power Rangers

Kun viisas ja hyväntahtoinen tietäjä Zordon havaitsi vuosituhansia sitten vangitsemansa avaruusnoita Rita Repulsan karanneen hän valitsi Trinin yhdessä Jason Lee Scottin, Zack Taylorin, Billy Cranstonin ja Kimberly Hartin kanssa suojelemaan maailmaa. Zordon antoi viisikolle voimakolikot, joiden avulla he pystyivät muuttumaan Power Rangereiksi. Zordon antoi heille myös Dinozordit, jotka yhdistämällä he pystyivät muodostamaan Megazordin ja taistelemaan sen avulla Ritan suurentamia hirviöitä vastaan. Trini valittiin myötätuntonsa, nokkeluutensa ja taistelutaitojensa perusteella Keltaiseksi Power Rangeriksi ja sai ohjattavakseen Sapelihammastiikeri Dinozordin. Hänellä oli aseinaan kaksi voimatikaria. Toisella tuotantokaudella, kun rangerit siirtyivät käyttämään Thunderzordeja Dinozordien sijasta sai Trini uudeksi zordikseen Griffin Thunderzordin.
Ensimmäisen kerran Trini nähtiin Mighty Morphin Power Rangersin ensimmäisessä jaksossa tekemässä kata-harjoittelua. Trini oli hyvin taitava kungfussa. Hän oppi myöhemmin taistelutekniikan, jossa imitoitiin rukoilijasirkan liikkeitä. Trinin taistelutekniikka sisälsi salamannopeita liikkeitä ja voimakkaita korkeita potkuja. Hän pyrki voittamaan vihollisensa mahdollisimman vähäisellä voimankäytöllä. Trini oli yksi älykkäimmistä ryhmän jäsenistä ja hän joutui usein kääntämään Billyn teknologiapuheita muille rangereille.
Trini oli yleensä kohtelias, rauhallinen ja lämmin. Hän oli tunnettu omistautumisestaan maailman pelastamisessa ja toisten suojelemisessa. Trini oli myös luonnonsuojelija. Hänellä oli vahva käsitys kunniasta. Hän oli valmis ponnistelemaan ja asettamaan itsensä vaaroille alttiiksi läheistensä puolesta. Trini keräsi myös nukkeja. Toisella tuotantokaudella Trini oli ihastunut Richieen, joka oli uusi oppilas hänen koulussaan. Aluksi he molemmat olivat liian hermostuneita puhumaan toisilleen. Lopulta Richie sai kuitenkin kysyttyä Triniä opiskelemaan kanssaan.
Trinin vanhemmat nähtiin ensimmäisellä tuotantokaudella Angel Groven lukion vanhempainillassa. Hänellä tiedetään olleen myös ainakin serkku Sylvia, jonka kanssa rangerit kävivät huvipuistossa ja tiedettä harrastava setä Howard, joka oli myös taistelulajien taitaja.
Kun Thuy Trang (Trini), Austin St. John (Jason) ja Walter Jones (Zack) jättivät sarjan toisen tuotantokauden puolivälissä sopimuskiistojen takia heidän hahmonsa kirjoitettiin ulos sarjasta. Trini, Jason ja Zack valittiin osallistumaan Sveitsissä järjestettävään maailmanrauhankokoukseen ja heidän voimansa siirrettiin kolmelle uudelle teinille. Trinin voimat siirrettiin Aisha Campbellille. Ei tiedetä mitä Trini teki maailmanrauhankokouksen jälkeen, vaikka Jason palasi myöhemmin sarjassa Power Rangers Zeo, elokuvassa Power Rangers turbovaihteella ja sarjan kymmenvuotista taivalta juhlineessa Power Rangers Wild Forcen jaksossa "Forever Red".
Aiheesta muualla

powerrangers.com (englanniksi)
Trini Kwan rangercentral.comissa (englanniksi)
Televisiosarjan Power Rangers hahmot merkitty niiden ensiesiintymisen mukaan
Kaikkien murheellisten ilo

Kaikkien murheellisten ilo.
Neitsyt Marian kuvatyypit
Annunziata * Apokalyptinen madonna * Conceptio immaculata * Itämaan tietäjät * Maestà * Marian taivaaseenottaminen * Mater dolorosa * Pietà * Sacra conversazione *  Suojaviittamadonna
Kaikkien murheellisten ilo (ven. Всех Скорбящих Радость, Vseh Skorbjaštših Radost) on venäläisen ikonityypin nimi. Ikonin synty ajoittuu 1600-luvulle, mutta kuuluisaksi se tuli vasta 1800-luvun yhteiskunnallisissa murrosvaiheissa ja venäläisten maaorjien vapautumisen yhteydessä eräänlaisena lohdutuksen antaja -ikonina.
Suomen ortodoksinen kirkko viettää tämän Jumalanäidin ikonin muistopäivää vuosittain lokakuun 24. päivänä, mutta Venäjällä muistopäiviä on kaksi muutakin (osoitettuina saman ikonin eri kopioille), toinen kesäkuun 23. päivänä, toinen marraskuun 19. päivänä.
Suomessa tälle ikonille on omistettu Haminan ortodoksisen hautausmaan kirkko. Aiemmin ikonille oli omistettu myös vuonna 1918 suljettu Sotilassairaalan kirkko Unioninkatu 38:ssa Helsingissä.
Aiheesta muualla

Ortodoksi.net / Kaikkien murheellisten ilo
Mykola Šaparenko

Mykola Šaparenko vuonna 2024.
Mykola Šaparenko (s. 4. lokakuuta 1998 Velyka Novosilka) on ukrainalainen jalkapalloilija. Hän on pelipaikaltaan keskikenttäpelaaja. Hän edustaa kotimaassaan Kiovan Dynamoa ja on pelannut Ukrainan maajoukkueessa.
Šaparenko pelasi kotimaansa pääsarjassa kaksi ensimmäistä otteluaan huhti-toukokuussa 2015 Iljitšivets Mariupolin joukkueessa ja teki toisessa ottelussaan maalin. Kesällä 2015 hän siirtyi Kiovan Dynamoon, jossa hän nousi liigajoukkueeseen marraskuussa 2017. Hän pelasi liigassa 15 runkosarjaottelua kaudella 2018–2019 ja teki niissä viisi maalia. Kaudella 2020–2021 hän teki 24 liigaottelussaan neljä maalia. Kaikkiaan hän on pelannut liigassa Kiovan Dynamon joukkueessa 88 ottelua ja tehnyt niissä 14 maalia. Hän voitti kausina 2019–2020 ja 2020–2021 Ukrainan Cupin ja pelasi molemmilla kerroilla loppuottelussakin. Jälkimmäisellä kaudella hän voitti myös Ukrainan liigamestaruuden. Mestarien liigassa Šaparenko pelasi kaudella 2020–2021 viisi ottelua ja kaudella 2021–2022 kuusi ottelua, kaikki avauskokoonpanossa.
Šaparenko pelasi Ukrainan nuorisomaajoukkueissa ja nousi A-maajoukkueeseen toukokuussa 2018 ystävyysottelussa Marokkoa vastaan. Hän on pelannut kaikkiaan 28 maaottelua, joista 17 ottelua avauskokoonpanossa. Ainoan maaottelumaalinsa hän on tehnyt syyskuussa 2021 tasapeliin päättyneessä MM-karsintaottelussa Ranskaa vastaan. Kesän 2021 EM-kilpailuissa hän tuli ensimmäisessä alkulohko-ottelussa vaihdosta kentälle ja pelasi loput neljä ottelua avauskokoonpanossa Ukrainan yltäessä puolivälieriin.
Tróodos (kylä)

| Tróodos Τρόοδος |
| --- | --- |
 Tróodoksen kylää.
 Tróodos
 Koordinaatit: 34°55′23″N, 32°52′51″E 
Valtio:   Kypros
Alue:  Limassol
Hallinto:  
 – Asutustyyppi:  kylä
Korkeus:  1 750 m
Väkiluku (2010):  15
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Tróodos (m.kreik. Τρόοδος) on kylä Limassolin alueella Kyproksen tasavallassa Kyproksen saarella. Sen väkiluku on 15 (2010).
Tróodoksen kylä sijaitsee sille nimen antaneessa Tróodos-vuoristossa saaren läntisissä keskiosissa noin 1 750 metrin korkeudella merenpinnasta, saaren korkeimman vuoren Ólympos-vuoren huipun tuntumassa ja noin 250 metriä sitä alempana.
Kylässä toimii Tróodoksen kansallispuiston museo, joka esittelee alueen luontoa. Sen yhteydessä on myös 300 metriä pitkä botanis-geologinen polku. Talvikuukausina Tróodoksen kylä on Kyproksen talviurheilun keskus. Kylässä on runsaasti ravintoloita, hotelleja ja muita palveluita matkailijoille.
Kylän lähellä sijaitsee Kyproksen presidentin kesäasunto, joka oli aiemmin saaren brittiläisen kuvernöörin käytössä. Se on rakennettu vuonna 1880.
Smolenskin Jumalanäiti

Dionisiuksen maalaama Smolenskin Jumalanäiti -ikoni (1482). Venäläisen taiteen museo.
Smolenskin Jumalanäiti -ikoni on muunnelma ns. Hodigitria- eli Tiennäyttäjä-ikonista, jonka alkuperäisen ja ensimmäisen ikonin maalaajaksi perimätieto kertoo pyhän apostoli ja evankelista Luukkaan.
Tämän ikonin kopio ja malli kulkeutui ensimmäisen vuosituhannen aikana ehkä vuosien 300 - 1100 aikana Jerusalemin ja Konstantinopolin kautta Kiovaan ja Venäjälle, jossa se opittiin pian tuntemaan nimellä Smolenskin Jumalanäiti ja jossa se kohosi ihmeitä tekevien ikonien luokkaan.
Smolenskin Uspenskin katedraalissa ollut alkuperäisenä pidetty ikoni katosi toisen maailmansodan saksalaismiehityksen aikana.
Ortodoksinen kirkko viettää Jumalanäidin muistojuhlaa Smolenskin ikonin kunniaksi vuosittain heinäkuun 28. päivänä.
Aiheesta muualla

Smolenskin Jumalanäiti / Ortodoksi.net
Wikimedia Commonsissa on kuvia tai muita tiedostoja aiheesta .
Mauno Mäkelä

Mauno Mäkelä
Mauno Ilmari Mäkelä (7. maaliskuuta 1916 Helsinki – 17. lokakuuta 1987 Helsinki) oli suomalainen elokuvatuottaja ja kauppaneuvos (1973). Hän esiintyi kahdesti myös näyttelijänä, elokuvissa Iskelmäketju vuodelta 1959 ja Luottamus vuodelta 1976.
Mäkelän vanhemmat olivat toimitusjohtaja Väinö Mäkelä ja Anna Lindfors. Hän valmistui ylioppilaaksi Tampereen suomalaisesta yhteiskoulusta 1935. Teknillisestä korkeakoulusta hän valmistui diplomi-insinööriksi vuonna 1940. Mäkelä on haudattu Vihtijärven hautausmaalle.
Ura

Kinoston Hallituksen jäsen vuodesta 1939 ja puheenjohtaja vuodesta 1952.
Väinän Filmi Oy:n toimitusjohtaja 1944–1949.
Fenno-Filmin johtukunnan jäsen 1944–1949, toimitusjohtaja 1949–1976.
Kuvakukon hallituksen jäsen vuodesta 1939.
Porin Kinon ja Rauman kinon johtokuntien jäsen vuodesta 1941.
BFV-Filmin johtukunnan puheenjohtaja 1946–1950.
Kinoston hallituksen puheenjohtaja 1974–1982, varapuheenjohtaja 1982–1986.
Suomen Elokuvateatterinomistajain Liiton hallituksen varajäsen 1946–1974.
Suomen Filmikamarin hallituksen varajäsen 1947–1950 ja 1951–1954, jäsen 1950–1951 ja 1954–1974, varapuheenjohtaja 1957–1958, puheenjohtaja 1958–1974.
Suomen Filmivalmistajien Liiton hallituksen varajäsen 1945–1947, jäsen 1947–1949 ja 1953–1979, varapuheenjohtaja 1963, puheenjohtaja 1963–1974.
Suomen Filmivuokraajaliiton hallituksen varapuheenjohtaja 1947–1958.
Intiimiteatterin hallituksen jäsen 1953–1987.
Valokuvaus- ja elokuvausammattien edistämissäätiön hallituksen puheenjohtaja 1956–1957, valtuuskunnan jäsen 1958–1987.
Mainos-TV:n hallintoneuvoston jäsen 1957–1970, johtokunnan jäsen 1970–1981.
Suomen elokuva-arkiston hallituksen jäsen 1957–1970.
Torstain filmipiirin perustaja 1958.
Kinolehden toimitusvaliokunnan jäsen 1958–1959, toimituskunnan jäsen 1959–1970, toimitusneuvoston jäsen 1957–1970.
Elokuva- ja TV-kasvatuksen keskuksen hallituksen jäsen 1959–1969.
Pohjoismaisen Filmi- ja TV-Unionin Suomen-jaoston hallituksen jäsen 1962–1973, varapuheenjohtaja 1970–1973.
Aikatalon hallituksen jäsen 1963–1980.
Ab F.W. Grönqvistin hallituksen puheenjohtaja 1963–1965.
Valtion kamerataidelautakunnan jäsen 1964–1965, varapuheenjohtaja 1966–1968.
Elokuvakeskustoimikunnan jäsen 1967–1970.
Yksityisyrittäjäin säätiön hallituksen jäsen 1967–1969.
Elokuvapoliittisen komitean jäsen 1970–1974.
Suomen elokuvasäätiön hallituksen jäsen 1970–1974.
Keskuskauppakamarin viestintäpoliittisen asiantuntijaryhmän jäsen vuodesta 1972.
Filmografia

Tuottajana, ellei erikseen mainittu.
Ratavartijan kaunis Inkeri (1950)
Hallin Janne (1950)
Ylijäämänainen (1951)
Tukkijoella (1951)
Suomalaistyttöjä Tukholmassa (1952)
Salakuljettajan laulu (1952)
Noita palaa elämään (1952)
Kaikkien naisten monni (1952)
...ja Helena soittaa (1952)
Saariston tyttö (1953)
Miljonäärimonni (1953)
Lumikki ja 7 jätkää (1953)
Kuningas kulkureitten (1953)
Kolmiapila (1953)
Alaston malli karkuteillä (1953)
2 hauskaa vekkulia (1953)
Putkinotko (1954)
Olemme kaikki syyllisiä (1954)
Laivaston monnit maissa (1954)
Laivan kannella (1954)
Kummituskievari (1954)
Kovanaama (1954)
Villi Pohjola (1955)
Säkkijärven polkka (1955)
Sankarialokas (1955)
Poika eli kesäänsä (1955)
Näkemiin Helena (1955)
Yli merten ja mannerten (1956)
Tyttö lähtee kasarmiin (1956)
Rintamalotta (1956)
Lain mukaan (1956)
Jokin ihmisessä (1956)
Evakko (1956)
Elokuu (1956)
Anu ja Mikko (1956)
Vääpelin kauhu (1957)
Taas tyttö kadoksissa! (1957)
Syntipukki (1957)
Pää pystyyn Helena (1957)
Kuriton sukupolvi (1957)
Sotapojan heilat (1958)
Paksunahka (1958)
Kulkurin masurkka (1958)
Asessorin naishuolet (1958)
Punainen viiva (1959)
Iskelmäketju (1959), myös näyttelijä
Justus järjestää kaiken (1960)
Kultainen vasikka (1961)
Kaasua, komisario Palmu! (1961)
Tähdet kertovat, komisario Palmu (1962)
Sissit (1963)
Hopeaa rajan takaa (1963)
Här börjar äventyret (Täällä alkaa seikkailu) (1965)
Rakkaus alkaa aamuyöstä (1966)
Täällä Pohjantähden alla (1968)
Vodkaa, komisario Palmu (1969)
Kesyttömät veljekset (1969)
Akseli ja Elina (1970)
Aatamin puvussa... ja vähän Eevankin (1971)
Pohjantähti (1973)
Meiltähän tämä käy (1973)
25 vuotta ystävyyttä (1973)
Luottamus (1976), näyttelijänä
Aiheesta muualla

Mauno Mäkelä Internet Movie Databasessa. (englanniksi)
Mauno Mäkelä Elonetissä.
Mäkelä, Mauno hakuteoksessa Uppslagsverket Finland (2012). (ruotsiksi)
| Auktoriteettitunnisteet  |
| --- | --- |
Kansainväliset:  ISNI 
Kansalliset:  Suomi (KANTO) 
Henkilöt:  Elonet  Kansallisbiografia  Uppslagsverket Finland  Biografiasampo 
Jussi-voittajat 1959. Mauno Mäkelä ensimmäisenä vasemmalta.